Tarija
<s>Tarija je grad i općina od 179,528 stanovnika na jugu Bolivije u Departmanu Tarija u kom je administrativni centar.</s>

<s>Karakteristike</s>

<s>Tarija se prostire u dolini rijeke Novi Guadalquivr na nadmorskoj visini od 1,834 metara, udaljen 881 km jugoistočno od glavnog grada La Paza.</s>

<s>Historija</s>

<s>Grad je osnovao španjolski konkvistador Luis de Fuentes y Vargas u julu 1574. godine pod imenom San Bernardo de la Frontera de Tarixa.</s><s>Španjolci ispočetka nisu dobro izgovarali domorodačko ime mjesta - Tarija, ali je vremenom ono postalo jedino.</s><s>Cijeli taj kraj nazvali su Nueva Andalucía, jer je većina kolonista bila iz Andaluzije i Baskije.</s>

<s>Od 18. vijeka do početka Borbe za nezavisnost Latinske Amerike Tarija je bila dio 
Vicekraljevstva Río de la Plata (današnje Argentine), poznata po žitaricama, voću i vinogradima koje su zasadili jezuitski redovnici u 17. vijeku.</s>

<s>Nakon što je Bolivija proglasila nezavisnost 1825., Tarija nije bila pod njenom jurisdikcijom već pod Ujedinjenim provincijama Rio de la Plate (odnosno Argentine).</s><s>Bolivija je 1831. osnovala Departman Tarija, nakon sporenja sa Argentinom, situacija se smirila 1839.</s>

<s>Puno veći spor koji se pretvorio u rat izbio je sa Paragvajom, kad je 1928. otkrivena nafta.</s><s>Primirje je potpisano 1935., a Mir 1938. u Buenos Airesu.</s>

<s>Od 1946. je dom Univerziteta Juan Misael Saracho.</s>

<s>Današnja Tarija je administrativni, tgovački, zdravstveni i obrazovni centar poljoprivrednog kraja, u kom se uzgaja kukuruz, povrće, pšenica, krumpir i grožđe.</s><s>U Boliviji je poznata po brojnim vinarijama, festivalima i vjerskim procesijama.</s>

<s>Privreda i transport 
Privreda grada se bazira na poljoprivredi, ali kako je deparman bogat naftom i zemnim plinom sve više jača pokret za veću autonomiju jer većina prihoda od eksploatacije tih minerala odlazi centralnoj vladi.</s>

<s>Cestom N°1 povezan je sa ostalim gradovima u zemlji Argentini i Paragvaju.</s>

<s>Pored toga ima i Aerodrom Oriel Lea Plaza (IATA: TJA, ICAO: SLTJ). koji se nalazi 4 km jugoistočno od centra grada</s>

<s>Izvori</s>

<s>Vanjske veze</s>

<s>Gobierno Autónomo Municipal de Tarija (službene stranice) 
Gradovi u Boliviji</s>

